OpenLLM-France/wikimedia huggingface dataset:
# Poiarkovita

La poiarkovita o poyarkovita és un mineral de la classe dels halurs.

## Característiques

La poiarkovita és un halur de fórmula química (Hg₂$^{2+}$)₃Cl₂O₂. Cristal·litza en el sistema monoclínic. La seva duresa a l'escala de Mohs és 2 a 2,5. Segons la classificació de Nickel-Strunz, la poiarkovita pertany a «03.DD: Oxihalurs, hidroxihalurs i halurs amb doble enllaç, amb Hg» juntament amb els següents minerals: eglestonita, kadyrelita, vasilyevita, hanawaltita, terlinguaïta, pinchita, gianel·laïta, mosesita, kleinita, tedhadleyita, terlinguacreekita, kelyanita, aurivilliusita i comancheïta.

## Formació i jaciments

Va ser descoberta al dipòsit d'estany i mercuri de Khaidarkan, situat a la vall de Fergana, dins la província d'Oix (Kirguizstan). Ha estat descrita a Europa i Àsia en acumulacions de cinabri oxidat.

## Referències

* ↑ «Poyarkovite» (en anglès). Mindat. [Consulta: 7 novembre 2015].
* ↑ Riba, O.; Melgarejo, J.C.; Mata, J.M. Vocabulari de mineralogia. Segons les normes de la International Mineralogical Association. Amb equivalències angleses. Edicions Universitat Barcelona, 2000. ISBN 9788493100100 [Consulta: 3 abril 2012].
* ↑ Garrido, Josep Lluís; Ybarra, Joan Manuel. Nomenclàtor de les espècies minerals, 2010, p. 374. D.L. B-38531-2010 [Consulta: 1r abril 2023].
# Protees d'Atenes

Protees (en llatí Proteas, en grec antic Πρωτέας) fou un general (estrateg) atenenc del temps de la guerra del Peloponès, fill d'Epicles.
Va ser un dels tres comandants de l'esquadra que va ajudar a Còrcira en la seva lluita contra Corint abans de la guerra del Peloponès. L'any 431 aC va dirigir una flota atenenca formada per cent vaixells que va donar el tomb al Peloponès, segons diu Tucídides.

## Referències

* ↑ 1.Proteas a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 553
# Primorski (desambiguació)

«Primorski» té aquests significats:
# Primos

Primos (2011) és una pel·lícula espanyola dirigida per Daniel Sánchez Arévalo i protagonitzada per Quim Gutiérrez, Raúl Arévalo i Adrián Lastra. És la tercera del director, però la seva primera comèdia, i va ser estrenada el 4 de febrer de 2011. Es va rodar a Comillas (Cantàbria) durant la primavera de 2010. La pel·lícula obtingué dues nominacions als Premis Goya 2012: Millor actor revelació (Adrián Lastra) i Millor actor de repartiment (Raúl Arévalo).

## Argument

Quan a Diego (Quim Gutiérrez) el deixa la seva promesa (Nuria Gago) un dia abans de les noces, decideix anar amb els seus dos cosins al poble on estiuejaven de petits, Comillas, amb tal de recuperar al seu primer amor: Martina (Inma Cuesta). Allí Diego i els seus cosins, Julián (Raúl Arévalo) i José Miguel (Adrián Lastra), es retrobaran amb el seu passat i persones que n'havien format part, com els irreconciliables (Antonio de la Torre) i la seva filla Clara (Clara Lago).

## Personatges

| Actor | Personatge |
| Quim Gutiérrez | Diego |
| Raúl Arévalo | Julián |
| Adrián Lastra | José Miguel |
| Inma Cuesta | Martina Martín Martín |
| Nuria Gago | Yolanda |
| Antonio de la Torre | El Bachi |
| Clara Lago | Clara |
| Alicia Rubio | Tonya |
| Marcos Ruiz | Dani |

## Premis i nominacions
### XXVI edició dels Premis Goya

| Categoria | Persona | Resultat |
| Millor actor de repartiment | Raúl Arévalo | Nominat |
| Millor actor revelació | Adrián Llastra | Nominat |

### XXI edició dels Premis de la Unión de Actores

| Categoria | Persona | Resultat |
| Millor actor secundari de cinema | Raúl Arévalo | Guanyador |
| Millor actor de repartiment de cinema | Antonio de la Torre | Guanyador |

## Referències

* ↑ «Daniel Sánchez Arévalo: "Hacer 'Primos' fue una manera activa de curar heridas"» (en castellà). RTVE, 12-01-2011. [Consulta: 25/ gener 2021].
* ↑ «FilmAffinity - Primos (2011)» (en castellà). [Consulta: 25 gener 2021].
* ↑ «Daniel Sánchez Arévalo nos presenta a sus 'Primos'» (en castellà). Europa Press, 31-01-2011. [Consulta: 25/ gener 2021].

## Enllaços externs

* Primos - Lloc web oficial
# Projecció de Haworth

Una projecció de Haworth és una forma comuna de representar l'estructura cíclica dels monosacàrids amb una perspectiva tridimensional simple.
La projecció de Haworth va ser creada pel químic anglès Sir Norman Haworth.
Una projecció de Haworth té les següents característiques:
* El carboni és el tipus implícit d'àtom. En l'exemple de la dreta, els àtoms numerats de l'1 al 6 són tots àtoms de carboni. El carboni 1 es coneix com el carboni anomèric.
* Els àtoms d'hidrogen de carboni també estan implícits. En l'exemple, àtoms d'1 a 6 tenen àtoms d'hidrogen addicionals no representats.
* Una línia gruixuda indica els àtoms que estan més a prop de l'observador. En l'exemple de la dreta, els àtoms de 2 i 3 (i els seus corresponents grups OH) són els més propers a l'observadors. Els àtoms 1 i 4 són més llunyans a l'observador. L'atom 5 i els altres àtom (d'oxigen) són els més llunyans.
* Els grups per sota del pla de l'anell en les projeccions de Haworth són equivalents als del costat dret d'una projecció Fischer.

## Referències

* ↑ IUPAC, Compendium of Chemical Terminology, 2a ed. ("The Gold Book") (1997). Versió corregida en línia: (2006–) "Haworth representation" (en anglès).
# Poltár

Poltár és una ciutat d'Eslovàquia. Es troba a la regió de Banská Bystrica, és capital del districte de Poltár.

## Història

La primera menció escrita de la vila es remunta al 1330.
# Puig Salarsa

El Puig Salarsa és una muntanya de 1.154 metres que es troba al municipi d'Albanyà, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Procés Urca

En física d'astropartícules, un procés Urca és una reacció en la qual s'emet un neutrí i que es creu que forma part dels processos de refredament dels estels de neutrons i les nanes blanques. El procés va ser discutit per primera vegada per George Gamow i Mário Schenberg quan visitaven un casino a Rio de Janeiro anomenat Casino-da-Urca. Es diu que Schoenberg va comentar a Gamow que «l'energia en el nucli d'una supernova desapareix tan ràpidament com els diners en aquesta taula de ruleta». En el dialecte del sud de Rússia de Gamow urca també significa «lladre».
Els processos Urca directes són els processos més simples d'emissió de neutrins i es creu que són fonamentals en el refredament dels estels de neutrons. Tenen, com a forma general:
    $B_{1}\rightarrow B_{2}+l+{\bar {\nu }}_{l},$
    $B_{2}+l\rightarrow B_{1}+\nu _{l},$,
on B$_1$ i B₂ són barions, l es un leptó i $\nu _{l}$ i ${\bar {\nu }}_{l}$són un neutrí i un antineutrí de la mateixa generació del leptó l.$\nu _{l}$${\bar {\nu }}_{l}$ Els barions poden ser nucleons —lliures o lligats—, hiperons com Λ, Σ i Ξ, o membres de la isòbara Δ. El leptó pot ser tant un electró com un muó.
El procés Urca és especialment important en el refredament de les nanes blanques, on un leptó —en general, un electró— és absorbit pel nucli d'un ió i és portat cap a fora del centre de l'estel per mitjà de convecció. Llavors, es duu a terme un decaïment beta. La convecció porta de nou a l'element cap a l'interior de l'estel i el cicle es repeteix moltes vegades. Atès que és molt poc probable que els neutrins emesos siguin reabsorbits, aquest és un mecanisme efectiu per refredar a l'estel.

## Referències

* ↑ «Urca process». The Internet Encyclopedia of Science. [Consulta: 2 març 2010].
* ↑ D.K. Nadyozhin «Gamow and the physics and evolution of stars». SpringerLink. DOI: 10.1007/BF00751432.
* ↑ «The convective URCA process in white dwarfs». Arxivat de l'original el 2010-01-12. [Consulta: 5 febrer 2010].
# Procés S

El procés S o captura lenta de neutrons és un tipus de nucleosíntesi que requereix condicions de menor densitat neutrònica i menor temperatura en les estrelles que el procés R. En aquestes condicions, l'índex de captura neutrònica pels nuclis és lent si el comparem amb la velocitat de desintegració beta. S'obtenen isòtops estables movent-se al llarg de la vall d'estabilitat dintre de la taula d'isòtops. El procés S produeix aproximadament la meitat dels elements més pesants que el ferro i, per tant, ocupa un paper important dintre de l'evolució química galàctica. El procés S difereix del R, més ràpid, en termes de camins de reacció i condicions de reacció.
El procés S, es creu que es dona en estrelles més massives que el Sol, principalment en les pertanyents a la branca asimptòtica de les gegants (AGB en anglès). A diferència del procés R, que pot donar-se durant segons en entorns explosius, el procés S pot allargar-se milers d'anys. El grau segons el qual el procés S fa augmentar el nombre atòmic dels elements al llarg de la taula isotòpica depèn essencialment de la capacitat de l'estrella per a produir neutrons, i per la quantitat inicial de ferro present. El ferro és el material de partida necessari perquè es doni aquest tipus de captura neutrònica -desintegració beta-, a partir de la qual se sintetitzen nous elements.
Les principals fonts de neutrons són:
    $^{13}$C + α → ¹⁶O + n
    $^{22}$Ne + α → $^{25}$Mg + n
S'aprecia fàcilment quina serà la principal font de neutrons i quina la secundària (Vegeu procés triple alfa). La font principal produeix elements pesants més enllà del Sr i del I, fins a arribar al plom en les estrelles amb l'índex de metal·licitat més baix. El lloc de producció del component principal són les estrelles menys massives de la branca asimptòtica de les gegants. El component secundari del procés S abasta elements del grup del ferro fins al Sr i el I, i comença al final del cicle de combustió d'heli i carboni en les estrelles més massives.
El procés S sovint es tracta matemàticament usant l'anomenada aproximació local, que dona un model teòric de les abundàncies dels diferents elements basant-se en l'assumpció d'un flux neutrònic constant dins de les estrelles, de manera que el quocient d'abundàncies sigui inversament proporcional al quocient de captura neutrònica per secció transversal per a cada isòtop. Aquesta aproximació és, com el seu nom indica, solament vàlida localment, per a isòtops de masses semblants. A causa dels fluxos neutrònics relativament baixos que s'esperen perquè es doni el procés S (de l'ordre de 10⁵ a 10$^{11}$ neutrons per cm² per segon), no poden obtenir-se elements més enllà dels isòtops radioactius del tori o l'urani. El cicle que posa fi al procés S és:
$^{209}$Bi + n° → $^{210}$Bi + γ
    $^{210}$Bi → $^{210}$Po + β$^-$
    $^{210}$Po → $^{206}$Pb + α
És llavors quan el $^{206}$Pb captura tres neutrons donant $^{209}$Pb, el qual es desintegra emetent un electró donant $^{209}$Bi, reprenent-se el procés.
# Quilmes Rock 2009

El Quilmes Rock 2009 és un festival de música desenvolupat a Buenos Aires, Argentina en 4 jornades en els dies 24, 28, 4 i 5 d'abril de 2009, a l'estadi de River Plate, Velez Sarsfield i en el Club Ciutat de Buenos Aires.
El festival compta amb la presència de bandes internacionals de la talla de Radiohead, Iron Maiden, i Kiss.

## Dia 1 (24 de març)

* Radiohead
* Kraftwerk
* La Portuaria

## Dia 2 (28 de març)

* Iron Maiden
* Sepultura
* Horcas
* Lauren Harris Band
* O Connor

## Dia 3 (4 d'abril)

* Los Piojos
* Divididos
* Los Cafres
* Kapanga
* Fidel Nadal

## Dia 4 (4 d'abril)

* Kiss
* Ratones Paranoicos
* Las Pelotas
* Molotov
* Massacre

## Referències

* ↑ «Quilmes Rock 2009». Arxivat de l'original el 2009-09-18. [Consulta: 17 febrer 2010].

## Vegeu també

* Quilmes Rock 2008
# Prolomikha

Prolomikha (en rus: Проломиха) és un poble de l'óblast d'Uliànovsk, a Rússia. Pertany al districte d'Inza.

## Referències

* ↑ «Энциклопедия Ульяновской области: Забалуйка».
# Prom

«Prom» té aquests significats:
* The Prom, un musical.
* PROM (programmable read only memory) o memòria només de lectura programable.
* PROM (patient reported outcome mesurament) o mesura del resultat informat pel pacient.
# Radama I

Radama I, sobrenomenat el Gran, (Turó reial d'Ambohimanga, 1793-Rova d'Antananarivo, 1828) va ser el primer sobirà malgaix en ser reconegut com a Rei de Madagascar (1810-1828) per un Estat europeu.
Va arribar al poder als 18 anys després de la mort del seu pare, el rei Andrianampoinimerina. Sota el seu govern i per invitació seva, van entrar els primers europeus al seu regne de la serra central d'Imerina i la seva capital Antananarivo. Radama va encoratjar a aquests enviats de la Societat Missionera de Londres a establir escoles per tal d'ensenyar artesania i alfabetitzar als nobles i potencials reclutes militars i del servei civil; també van introduir el cristianisme i van ensenyar a llegir i escriure usant la Bíblia traduïda al malgaix. Sota el seu mandat es van promulgar una àmplia gamma de reformes polítiques i socials, inclòs el fi del tràfic internacional d'esclaus, que havia estat històricament una font clau de riquesa i armament per a la monarquia Merina. A través d'agressives campanyes militars va aconseguir unir a dos terços de l'illa sota el seu govern. L'abús de l'alcohol va debilitar la seva salut i va morir prematurament als 35 anys. El va succeir la seva dona de més alt rang, Ranavalona I.

## Referències

* ↑ Fage, Flint i Oliver, 1986, p. 402.
* 1 2 3 Ade Ajayi, 1998, p. 165.
* 1 2 Fage, Flint i Oliver, 1986, p. 405.
* ↑ Fage, Flint i Oliver, 1986, p. 406.
* ↑ Ade Ajayi, 1998, p. 174.
* ↑ Middleton, 1999, p. 67-68.
* ↑ Fage, Flint i Oliver, 1986, p. 5.
* ↑ Ade Ajayi, 1998, p. 166.
* ↑ Montgomery, 1840, p. 283-286.
* ↑ Ade Ajayi, 1998, p. 164–175.
* ↑ Rasoamiaramanana, Micheline «Rainijohary, un homme politique meconnu (1793–1881)» (en francès). Omaly sy Anio, 29-32, 1989–1990, pàg. 287–305.
* ↑ Fage, Flint i Oliver, 1986, p. 407.

## Bibliografia

* Ade Ajayi, Jacob Festus. General history of Africa: Africa in the nineteenth century until the 1880s. París: UNESCO, 1998. ISBN 9780520067011.
* Callet, François. Tantara ny andriana eto Madagasikara (histoire des rois) (en francès). Antananarivo: Imprimerie Catholique, 1908.
* Campbell, Gwyn. David Griffiths and the Missionary "History of Madagascar". Leiden, the Netherlands: Brill, 2012. ISBN 978-90-04-20980-0.
* Fage, J.D.; Flint, J.E.; Oliver, R.A.. The Cambridge History of Africa: From c. 1790 to c. 1870. Londres: Cambridge University Press, 1986. ISBN 0-521-20413-5.
* Freeman, Joseph John; Johns, David. A narrative of the persecution of the Christians in Madagascar: with details of the escape of six Christian refugees now in England. Berlin: J. Snow, 1840.
* Frémigacci, Jean. Histoire d'Afrique (en francès). Antananarivo: Karthala Editions, 1999, p. 421–444. ISBN 9782865379040. «Le Rova de Tananarive: Destruction d'un lieu saint ou constitution d'une référence identitaire?»
* Middleton, Karen. Ancestors, Power, and History in Madagascar. The Netherlands: Brill, 1999. ISBN 9004112898.
* Montgomery, James. Voyages and travels around the world. London Missionary Society, 1840. «Chapter LII: Funeral of King Radama»
* Oliver, Samuel. Madagascar: An Historical and Descriptive Account of the Island and its Former Dependencies. 1. Nova York: Macmillan and Co, 1886.
# Pàtria Nova

* Pel que fa al periòdic nacionalista reusenc vegeu Pàtria Nova: periòdic nacionalista
Pàtria Nova fou una revista valencianista dirigida per Marià Ferrandis i Agulló que es publicà a València del 6 de març al 7 d'agost de 1915. La seua finalitat era agrupar al voltant de la qüestió nacional els diversos sectors del valencianisme, superant les divisions polítiques internes. En una segona etapa, del 24 de març a 15 de setembre de 1923 es convertí en portaveu de nuclis valencianistes catalanitzants i republicans fins que fou clausurada per Miguel Primo de Rivera. Hi col·laboraren Vicent Tomàs i Martí, Adolf Pizcueta i Alonso i Francesc Almela i Vives.

## Referències

* 1 2 «Pàtria Nova». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Exemplars digitalitzats disponibles a la Biblioteca Valenciana Digital
# Psychoda saites

Psychoda saites és una espècie d'insecte dípter pertanyent a la família dels psicòdids.

## Descripció

* Femella: color marronós, antenes d'1,18 mm de llargària i amb 15 artells, ales de 2,17-2,20 de longitud i 0,80-0,90 d'amplada i placa subgenital gran i amb forma de mitja lluna a l'àpex.
* El mascle no ha estat encara descrit.

## Distribució geogràfica

Es troba a les illes Filipines: Mindanao.

## Referències

* ↑ uBio (anglès)
* 1 2 3 Quate, L. W., 1965. A taxonomic study of Philippine Psychodidae (Diptera). Pacific Insects. 7: 815-902.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)
# Pruzilly

Pruzilly és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 246 habitants.

## Història

Llista dels alcaldes successius :
| Data d'elecció | Identitat | Partit |
| 1973-2001 | René Longefay | PCF |
| 2001- | Marcel Germain | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 223 | 213 | 201 | 188 | 218 | 239 | 246 |
| A partir de 1990: Població sense dobles comptes |||||||
# Prusten

El prusten (en alemany, 'esternudar', 'esbufegar') és un so que emeten el tigre i la pantera de les neus. És l'equivalent de baixa freqüència del ronc dels gats domèstics. Els fèlids mantenen la boca tancada i bufen pels narius, generant una mena d'esbufec. Aquest so no representa una amenaça i se sol utilitzar quan dos individus es troben en territori neutral, així com en parelles que festegen. Les mares fan aquest soroll a les seves cries per fer-les sentir segures. Aquest so ha estat observat en tigres i panteres de les neus en captivitat, que el fan als seus cuidadors.

## Referències

* ↑ «Behavior» (en anglès). Snow Leopard Trust. Arxivat de l'original el 10 de març 2010. [Consulta: 13 febrer 2010].
* ↑ Peters, G.; Tonkin-Leyhausen, B. A. (en anglès) Journal of Mammalian Evolution, 6, 2, 1999, pàg. 129. DOI: 10.1023/A:1020620121416.
* 1 2 «Communication» (en anglès). SeaWorld/Busch Gardens Animal Information Database. Arxivat de l'original el 26 d’abril 2010. [Consulta: 13 febrer 2010].

## Enllaços externs

* Fitxer .wav d'un tigre que fa prusten.
# Rafael Antonio Ponzo García

Rafael Antonio Ponzo García (Madrid, 18 d'octubre de 1978) és un futbolista professional amb nacionalitat espanyola i veneçolana que juga a la demarcació de porter. Ha estat quatre vegades internacional amb Veneçuela.

## Biografia

Va deixar Veneçuela als 20 anys per jugar a futbol a Espanya, concretament al Club Siero d'Astúries. Les seves grans actuacions van fer que el Club Deportivo Tenerife es fixés en ell, fitxant-lo i convertint-se en porter titular del filial de Tercera divisió sent també el tercer porter del primer equip, encara que sense arribar a jugar.
L'any 2003 va tornar a Astúries per fitxar pel Reial Oviedo, aconseguint l'ascens a Segona divisió B amb l'històric conjunt blau i després de 37 partits on només va rebre 34 gols. L'agost del 2006 va ser despatxat de manera improcedent pel Reial Oviedo, fitxant llavors pel Girona Futbol Club de la Tercera divisió. No va ser un pas enrere, ja que en només dues temporades va aconseguir un doble ascens, arribant a la Segona divisió a la temporada 2008-09.
A finals d'agost del 2009 el Girona FC li va rescindir el contracte després del fitxatge del també porter Albert Jorquera, quedant-se el jugador veneçolà sense equip.

## Palmarès
### Amb el Real Oviedo

* Tercera Divisió (2003-04)

### Amb el Girona FC

* Segona Divisió B (2007-08)

### Premis individuals

* Trofeu Zamora de Tercera divisió. (2003-04)

## Referències

* ↑ Diego Ruiz. «Ponzo: "Lo que han hecho con Mora y conmigo es un atropello"» (en castellà). La Voz de Astúrias, 19-08-2006. [Consulta: 30 agost 2009].
* ↑ «¡Rafa Ponzo está botado!» (en castellà). vinotintosenelexterior.com, 26-08-2009. Arxivat de l'original el 2009-08-30. [Consulta: 30 agost 2009].
# Quintino Cataudella

Quintino Cataudella (Scicli (Ragusa - Sicília) 4 de desembre de 1900 - Scicli, 6 de juliol de 1984) fou un filòleg italià especialitzat en llengua i literatura clàssica.

## Biografia

Després d'haver estat professor de literatura clàssica en un institut entre 1924 i 1936, esdevingué inspector docent i docent de literatura grega a la Universitat de Gènova i el 1946, de la Universitat de Catània, de la qual va ser cap de la Facultat.
Fou autor de quinze monografies i molts articles en revistes importants com Athenaeum, Belfagor, Dioniso (de la que va ser co-director), Nuova Antologia, Paideia, rivista di Filologia Classica, Studi Italiani di Filologia Classica i altres. El 1957, rebé el Premi Marzotto per la crítica i el 1967, el Premi Feltrinelli en la secció "Crítica i Història literària". Fou soci de diverses acadèmies italianes i foranes i des del 1973 fou Acadèmic del Lincei.

## Obres

* Critica ed estetica nella letteratura greco-cristiana, Torino, Bocca, 1928.
* La poesia di Aristofane, Bari, Laterza, 1934.
* Storia della letteratura greca, Torino, SEI, 1949.
* Esercizi greci, Messina-Firenze, D'Anna, 1952.
* Grammatica greca, Messina-Firenze, D'Anna, 1952.
* La novella greca, Napoli, ESI, 1957.
* Saggi sulla tragedia greca, Messina-Firenze, D'Anna, 1969.
* Intorno ai lirici greci, Roma, Ediz. dell'Ateneo, 1972.
* Il romanzo antico, greco e latino, Firenze, Sansoni, 1973.

## Referències

* ↑ Voce "Quintino Cataudella" in AA.VV., Biografie e bibliografie degli Accademici Lincei, Roma, Acc. dei Lincei, 1976, p. 827.
* 1 2 Idem.

## Bibliografia

* "Quintino Cataudella" a: VVAA: Biografie e bibliografie degli Accademici Lincei, Roma, Acc. dei Lincei, 1976, pp. 827-834.
# Quintin Young

* No s'ha de confondre amb Quentin Young.
Quintin Young (19 de setembre de 1947, Irvine, Escòcia) fou un futbolista escocès professional, conegut sobretot per haver jugat als Rangers FC de Glasgow.

## Carrera esportiva

* 1969-71: Ayr United FC d'Ayr, South Ayrshire.
* 1971-73: Coventry City FC a Anglaterra.
* 1973-76: Rangers FC de Glasgow.
* 1976-80: East Fife FC, de Fife (Methil)
Amb els Rangers va jugar a la primera Supercopa d'Europa, l'any 1972, contra l'Ajax d'Amsterdam de Johan Cruyff, marcant un gol, malgrat que el seu equip va perdre.

## Referències

* ↑ Història: El naixement de la competició (anglès)

## Enllaços externs

* Estadístiques de Quintin Young Arxivat 2009-12-13 a Wayback Machine. (anglès)